Source: https://www.zakonypreludi.sk/zz/2002-138
Timestamp: 2019-05-24 13:37:51+00:00
Document Index: 9716278

Matched Legal Cases: ['§ 88', 'Čl. 7', '§ 143', '§ 143', '§ 12', '§ 143', '§ 105', '§ 46', '§ 51', '§ 1', '§ 2', '§ 2', '§ 2', '§ 78', '§ 159', '§ 105', 'súd ']

138/2002 Z. z. Zákon, ktorým sa menia a dopĺňajú zákon Národnej rady Slovenskej republiky č. 350/1996 Z. z. o rokov... | Aktuálne znenie
Zákon č. 138/2002 Z. z.Zákon, ktorým sa menia a dopĺňajú zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a zákon Národnej rady Slovenskej republiky č. 16/1993 Z. z. o Kancelárii prezidenta Slovenskej republiky v znení zákona č. 312/2001 Z. z.
(v znení č. r1/c253/2002 Z. z.)
Čiastka 59/2002
okrem článku I druhého, tretieho a štvrtého bodu a článku II, ktoré nadobúdajú účinnosť 1. apríla 2002
z 15. februára 2002,
ktorým sa menia a dopĺňajú zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a zákon Národnej rady Slovenskej republiky č. 16/1993 Z. z. o Kancelárii prezidenta Slovenskej republiky v znení zákona č. 312/2001 Z. z.
Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z. a zákona č. 86/2000 Z. z. sa mení a dopĺňa takto:
1. V § 88 sa za odsek 1 vkladá nový odsek 2, ktorý znie:
„(2) Ak vláda predkladá národnej rade na schválenie podľa odseku 1 medzinárodnú zmluvu o ľudských právach a základných slobodách, medzinárodnú zmluvu, na vykonanie ktorej nie je potrebný zákon, a medzinárodnú zmluvu, ktorá priamo zakladá práva alebo povinnosti fyzických osôb alebo právnických osôb, ktoré majú prednosť pred zákonmi,55a) musí byť takáto zmluva predložená spolu s doložkou prednosti. Doložka prednosti obsahuje posúdenie takejto zmluvy z hľadiska jej prednosti voči konkrétnym zákonom a jej vplyvu na právny poriadok Slovenskej republiky.".
„55a) Čl. 7 ods. 5 Ústavy Slovenskej republiky.".
2. V § 143 odsek 7 znie:
„(7) Úlohy kancelárie plnia štátni zamestnanci84a) a zamestnanci.84b) Počet zamestnancov kancelárie schvaľuje predseda národnej rady.".
Poznámky pod čiarou k odkazom 84a a 84b znejú:
„84a) Zákon č. 312/2001 Z. z. o štátnej službe a o zmene a doplnení niektorých zákonov.
84b) Zákon č. 313/2001 Z. z. o verejnej službe.
Zákon č. 311/2001 Z. z. Zákonník práce.".
3. V § 143 ods. 8 sa vypúšťa druhá a tretia veta a pripája sa tento text:
„Predseda národnej rady predkladá návrh systemizácie84c) na schválenie národnej rade alebo jej orgánu, ktorý si na tento účel zriadi. Štátni zamestnanci v kancelárii a zamestnanci kancelárie sú odmeňovaní podľa osobitného predpisu84d) a platového poriadku, ktorý je uvedený v prílohe. Súčasťou platového poriadku kancelárie sú katalógy činností štátnych zamestnancov v kancelárii a zamestnancov kancelárie a stupnice platových taríf štátnych zamestnancov v kancelárii a zamestnancov kancelárie. Na odmeňovanie štátnych zamestnancov v kancelárii a zamestnancov kancelárie a na ich ďalšie náležitosti sa vzťahuje osobitný predpis,84e) ak tento zákon neustanovuje inak.".
Poznámky pod čiarou k odkazom 84c, 84d a 84e znejú:
„84c) § 12 ods. 1 zákona č. 312/2001 Z. z.
84d) Zákon č. 312/2001 Z. z.
Zákon č. 313/2001 Z. z
84e) Zákon č. 312/2001 Z. z.
Zákon č. 311/2001 Z. z.".
4. V § 143 sa za odsek 8 vkladá nový odsek 9, ktorý znie:
„(9) Zvýšenie stupnice platových taríf štátnych zamestnancov v kancelárii a zamestnancov kancelárie sa každoročne upravuje v súlade s výškou určenou podľa osobitného predpisu.84f) O túto výšku sa upravujú stupnice platových taríf štátnych zamestnancov v kancelárii a zamestnancov kancelárie. Zvýšenú stupnicu platových taríf štátnych zamestnancov v kancelárii a zamestnancov kancelárie a termín jej platnosti určí služobný predpis.".
Poznámka pod čiarou k odkazu 84f znie:
„84f) § 105 zákona č. 312/2001 Z. z.
§ 46 ods. 1 písm. a) a § 51 ods. 7 zákona č. 313/2001 Z. z.“.
Zákon Národnej rady Slovenskej republiky č. 16/1993 Z. z. o Kancelárii prezidenta Slovenskej republiky v znení zákona č. 312/2001 Z. z. sa mení a dopĺňa takto:
1. V § 1 ods. 1 sa za slovo „republiky" vkladajú slová „(ďalej len „prezident")".
2. V § 2 odseky 2 a 3 znejú:
„(2) Vedúceho Kancelárie prezidenta Slovenskej republiky (ďalej len „vedúci kancelárie"), ktorý je štatutárnym orgánom kancelárie, vymenúva a odvoláva prezident.
(3) Úlohy kancelárie plnia štátni zamestnanci1) a zamestnanci.2)".
„1) Zákon č. 312/2001 Z. z. o štátnej službe a o zmene a doplnení niektorých zákonov.
3. Za § 2 sa vkladajú § 2a až 2d, ktoré znejú:
(1) Štátni zamestnanci v kancelárii sú odmeňovaní podľa katalógu činností štátnych zamestnancov v kancelárii, podľa stupnice platových taríf štátnych zamestnancov v kancelárii a podľa osobitného predpisu.3) Katalóg činností štátnych zamestnancov v kancelárii je uvedený v prílohe č. 1 a stupnica platových taríf štátnych zamestnancov v kancelárii je uvedená v prílohe č. 2.
(2) Na odmeňovanie štátnych zamestnancov v kancelárii a na ich ďalšie náležitosti sa vzťahuje osobitný predpis,3) ak tento zákon neustanovuje inak.
Platové pomery zamestnancov kancelárie upravuje osobitný predpis.2)".
„3) § 78 až 106 a § 159 zákona č. 312/2001 Z. z.
4) § 105 zákona č. 312/2001 Z. z.".
Tento zákon nadobúda účinnosť dňom vyhlásenia okrem článku I druhého, tretieho a štvrtého bodu a článku II, ktoré nadobúdajú účinnosť 1. apríla 2002.
K A T A L Ó G P R A C O V N Ý C H Č I N N O S T Í ZAMESTNANCOV KANCELÁRIE NÁRODNEJ RADY SLOVENSKEJ REPUBLIKY S PREVAHOU DUŠEVNEJ PRÁCE VO VEREJNEJ SLUŽBE
3.06 Poskytovanie jednoduchých informácií o odborných agendách.
4.01 Organizovanie a zabezpečovanie administratívnej a odbornej agendy vedúceho zamestnanca.
4.07 Pokladničná služba v zariadení spoločného stravovania.
5.03 Zabezpečovanie informačnej, organizačnej a evidenčnej práce sekretariátu vedúceho zamestnanca, zhotovovanie záznamov z rokovaní, kontrola plnenia úloh.
6.07 Odborná práca v mzdovej učtárni, finančnej učtárni alebo na úseku evidencie a správy majetku štátu.
6.08 Samostatná účtovnícka práca v zariadení spoločného stravovania.
7.07 Zabezpečovanie a vykonávanie prác v oblasti bezpečnosti a ochrany zdravia pri práci zamestnancom po splnení odbornej spôsobilosti alebo v oblasti požiarnej ochrany zamestnancom po splnení odbornej spôsobilosti, alebo v oblasti hygieny práce.
7.16 Koordinovanie manuálnych zamestnancov pri vykonávaní odborných prác pomocou digitálnej kopírovacej a výpočtovej techniky, určovanie technologických postupov vrátane ich zabezpečovania.
8.07 Zabezpečovanie odborných prehliadok a skúšok vyhradených tlakových, elektrických, plynových alebo zdvíhacích technických zariadení, vykonávané zamestnancom po získaní osvedčenia o odbornej spôsobilosti.
9.01 Programátorská práca vrátane úpravy programového vybavenia dodávateľa prostredníctvom vyšších programovacích jazykov s odladením programu.
9.09 Samostatné zabezpečovanie práce na úseku personálnej politiky.
9.10 Zabezpečovanie a metodické usmerňovanie plnenia úloh v oblasti bezpečnosti a ochrany zdravia pri práci zamestnancom po splnení odbornej spôsobilosti alebo v oblasti požiarnej ochrany zamestnancom po splnení odbornej spôsobilosti.
9.19 Základný prieskum vytypovaných pamiatok vrátane prípravných prác, vyhodnocovanie ich výsledkov a spracúvanie dokumentácie, stanovenie príčin poškodenia pamiatok, overovanie a vyhodnocovanie účinnosti a vhodnosti sanačných a konzervačných zásahov pri starostlivosti o pamiatkový fond.
10.09 Tvorba a koordinovanie systémov vzdelávania zameraných na rozvoj ľudských zdrojov.
11.13 Zabezpečovanie právnej agendy a majetkovoprávnych vzťahov rozsiahlych investičných celkov od predinvestičnej prípravy až po porealizačné vysporiadanie.
11.14 Vykonávanie a spracúvanie odborných špecializovaných výskumov - umeleckohistorických, architektonických a archeologických - v pamiatkovom prostredí národných kultúrnych pamiatok. Koncepčná činnosť a tvorba podkladov pri stanovovaní zámerov a zásad obnovy národných kultúrnych pamiatok na základe výskumov.
11.15 Vykonávanie ucelených technologických prieskumov hnuteľných pamiatok a nehnuteľných pamiatok, ich vyhodnocovanie a odborné spracúvanie technologických návrhov.
11.16 Analýza, posudzovanie a vyhodnocovanie investičnej činnosti z hľadiska zámeru pamiatky a rozpočtu.
11.17 Koordinovanie a vykonávanie komplexnej odbornej metodiky pamiatkovej obnovy v zmysle osobitných predpisov príslušných orgánov štátnej správy pri obnove a rekonštrukcii historických objektov.
11.18 Koordinačná činnosť pri zabezpečovaní technického rozvoja a realizácií technickoprevádzkových činností v kancelárii národnej rady.
12.01 Tvorba a úprava vysokonáročného aplikačného programového vybavenia vrátane odladenia programov v prostredí bázy v architektúre klient - server.
12.02 Koncepčná, koordinačná činnosť a tvorba interných predpisov na úseku verejného obstarávania, spracúvanie komplexných informácií na rozhodovanie vedenia kancelárie vrátane zastupovania kancelárie v konaní pred štátnymi orgánmi.
12.03 Komplexné, koncepčné zabezpečovanie zložitej právnej agendy vrátane zastupovania kancelárie v právnych sporoch.
12.04 Koncepčná a analytická činnosť a príprava podkladov na rozhodovanie o ekonomických alebo technickoprevádzkových otázkach spadajúcich do rozsahu kompetencie kancelárie.
12.05 Koordinovanie investičnej činnosti v štádiu prípravy alebo realizácie komplexu stavieb a technologických častí stavieb a pamiatkových objektov.
12.06 Vypracovanie koncepcií a analýz komplexnej obnovy a využitia národnej kultúrnej pamiatky.
12.07 Koncepčná, metodická a analytická činnosť pri uvádzaní stavieb do užívania vrátane ekonomického vyhodnotenia stavieb.
K A T A L Ó G P R A C O V N Ý C H Č I N N O S T Í ZAMESTNANCOV KANCELÁRIE NÁRODNEJ RADY SLOVENSKEJ REPUBLIKY REMESELNÝCH, MANUÁLNYCH ALEBO MANIPULAČNÝCH S PREVAHOU FYZICKEJ PRÁCE VO VEREJNEJ SLUŽBE
1.07 Bežné upratovanie vrátane vynášania odpadkov, čistenia kobercov vysávačom a dezinfekcia sociálnych zariadení; čistenie okien, interiérov, exteriérov; výmena záclon a závesov.
2.05 Výroba jednoduchých druhov teplých jedál, polievok, cukrárskych výrobkov alebo jedál studenej kuchyne, dohotovovanie a výdaj jedál alebo rôznych príloh k hlavným jedlám.
2.06 Samostatný predaj tovaru a jedál v bufetoch s úpravou jedla na tanieri, výroba a výdaj teplých alebo nealkoholických nápojov.
2.07 Obsluha stravníkov v stravovacích zariadeniach.
2.08 Domovnícka práca vrátane drobnej údržby, dozor nad používaním spoločných priestorov, udržiavanie čistoty a poriadku vo zverenom objekte.
2.09 Starostlivosť o zverené izby ubytovacích zariadení a ich príslušenstvo vrátane výmeny a prezliekania bielizne; samostatné vedenie príručného skladu vrátane hmotnej zodpovednosti; sprostredkúvanie služieb.
2.10 Pomocná recepčná práca v účelových a ubytovacích zariadeniach, vyberanie poplatkov za poskytované služby.
2.11 Čistenie a upratovanie veľkých plôch pomocou samohybných mechanizmov.
2.12 Čistenie všetkých typov rozoberateľných okien vrátane ich rozoberania a skladania.
2.13 Obsluha zariadení na chemické čistenie odevov, pranie a odstreďovanie bielizne vrátane prípravy pracích, bieliacich, dezinfekčných, avivážnych a ostatných roztokov.
2.14 Bežná oprava a údržba odevov a bielizne.
2.15 Samostatný príjem, skladovanie, ošetrovanie a výdaj výrobkov a materiálov vrátane vedenia evidencie.
2.16 Nakladanie a skladanie prepravovaných hmôt, výrobkov alebo tovaru na vozidlo a z vozidla.
2.17 Obsluha výmenníkových staníc bez automatickej regulácie alebo redukčných staníc diaľkového vykurovania.
2.18 Pomocná práca pri obsluhe a údržbe energetických alebo vodohospodárskych zariadení.
2.19 Pomocná práca v autodielni.
2.20 Jednoduchá zámočnícka práca.
2.21 Jednoduchá stolárska práca.
2.22 Jednoduchá murárska alebo maliarska práca.
2.23 Jednoduchá betonárska práca.
3.06 Obsluha viacúčelového veľkokapacitného kuchynského stroja alebo viac jednoúčelových veľkokapacitných kuchynských strojov na výrobu pokrmov; obsluha veľkokapacitných chladiacich alebo mraziacich zariadení.
3.07 Výroba a výdaj bežných druhov teplých jedál alebo zložitých jedál studenej kuchyne a výroba polotovarov z predpracovaných surovín na prípravu hlavných jedál.
3.08 Výroba a výdaj bežných druhov múčnikov a cukrárskych výrobkov.
3.09 Samostatné preberanie objednávok, stolovanie a obsluha zákazníkov.
3.10 Ponuka a samostatný predaj tovaru, preberanie, uskladňovanie, aranžovanie tovaru a vystavovanie potrebného dokladu pre pokladnicu.
3.11 Domovnícka práca vrátane údržby objektu.
3.12 Samostatné kvantitatívne, prípadne kvalitatívne preberanie tovarov a materiálov, ich skladovanie, vykonávanie inventarizácií.
3.13 Oprava vápenných, glejových a latexových malieb v bielych, svetlých a polosvetlých tónoch, malieb vzorovaných valčekovaním alebo jednoduchým šablónovaním vrátane škrabania a protiplesňového a dezinfekčného náteru stien.
3.14 Zabezpečovanie prevádzky kotolne na tekuté alebo plynné palivo s poloautomatizovaným alebo automatizovaným meraním alebo reguláciou vrátane údržby a odstraňovania drobných porúch.
3.15 Údržba klimatizačných zariadení v rozsiahlych objektoch.
3.16 Stolárska práca, napr. ručná úprava osadzovaných stolárskych výrobkov, montáž líšt, dosiek.
3.17 Zisťovanie porúch a oprava rozvodov elektroinštalácie v objektoch s prípadnou výmenou vodičov vrátane premerania.
3.18 Stolárska, lakovnícka a murárska údržbárska práca.
4.01 Výsadba kvetinových skupín farebne zladených a usporiadaných do ornamentov podľa návrhu architekta.
4.05 Ochrana významných zariadení, pamiatok alebo chránených objektov, spolupráca s orgánmi polície.
4.06 Zabezpečovanie reprografických prác pomocou digitálnej kopírovacej techniky.
4.07 Výroba technologicky náročných teplých jedál alebo špecialít studenej kuchyne s prípadným využitím veľkokapacitných programovo riadených kuchynských strojov.
4.08 Výroba technologicky náročných cukrárskych výrobkov alebo špecialít cukrárskej výroby, spracúvanie vlastných receptúr a kalkulácií vrátane kontroly hotových výrobkov.
4.09 Príprava tabule, stolovanie a obsluha najmä pri osobitných príležitostiach (napr. bankety, recepcie) vrátane dokončovania jedál pri stole a ich konečnej úpravy.
4.10 Samostatné preberanie objednávok, vystavovanie a aranžovanie jedál, stolovanie a obsluha zákazníkov vrátane inkasa tržieb.
4.11 Zabezpečovanie upratovacích a doplňujúcich prác v účelových a ubytovacích zariadeniach; vedenie príručného skladu.
4.12 Samostatné prijímanie a vybavovanie objednávok ubytovacích a iných hotelových služieb, vedenie predpísanej evidencie.
4.13 Druhové, kvantitatívne a kvalitatívne preberanie tovaru, jeho uskladnenie, vedenie predpísanej evidencie s využitím výpočtovej techniky, účasť na inventarizáciách.
4.14 Inštalačná a kúrenárska práca, napr. montáž a opravy potrubia vnútornej kanalizácie, dodatočné urobenie prípojok plynovodov pre spotrebiče, montáž obehových čerpadiel pre nízkotlakové a teplovodné systémy s vyregulovaním chodu a s preskúšaním podľa STN 736660 a STN 060310, zhotovovanie tlakových expanzných nádrží zváraním.
4.15 Odborná obsluha a údržba automatizovanej kotolne, výmenníkových staníc vrátane opravy a údržby strojového zariadenia tepelného hospodárstva.
4.16 Obsluha a údržba klimatizačného zariadenia zloženého z vykurovacích, chladiacich a mraziacich elementov (chladiaci výkon cca 3,5 MW), nastavovanie termostatov vstupnej vody, predoohrievačov, ľahkých vykurovacích olejov a uzatváranie armatúr na okruhoch vykurovacieho média.
4.17 Montáž a zapájanie elektroinštalácie v objektoch a zariadeniach vrátane rozvodných skríň.
4.18 Oprava a údržba elektrického alebo strojového zariadenia, napr. oprava elektrickej inštalácie, osvetlenia reprezentačných miestností.
4.19 Kontrola, výmena a oprava jednotlivých častí celkov, systémov, skupín vozidiel, kontrola a nastavovanie geometrie obidvoch náprav.
4.20 Špecializovaná zámočnícka práca vrátane kontroly zvarov, tvarovania, brúsenia, lícovania a opravy nástrojov.
4.21 Údržba a oprava spojovacích rozvodov, rozvodov elektrickej a požiarnej signalizácie, kontrola, oprava a výmena jednotlivých častí spojovacích celkov.
4.22 Murovanie lícového muriva z tehál, tvárnic, aj sklenených; zhotovovanie a oprava jednoduchých omietok hladkých; zhotovovanie a oprava vnútorných dlažieb.
4.23 Maľovanie a oprava malieb v niekoľkých tónoch alebo vzoroch zložitým šablónovaním, spevňovanie povrchu podkladu s úpravou vhodných spojidiel vrátane izolácie zatečených škvŕn a opravy maľby.
4.24 Natieranie a opravy náterov s plným tmelením a vybrúsením.
4.25 Stolárska práca vrátane opráv a rekonštrukcie stolárskych výrobkov.
5.01 Ozbrojená ochrana významných kultúrnych objektov, spolupráca s orgánmi polície.
5.02 Zabezpečovanie ochrany, prepravy a doručovania písomností, iných materiálov označených rôznym stupňom utajenia a kuriérskych zásielok.
5.03 Vedenie a bežná údržba cestných motorových vozidiel určených na prepravu osôb s počtom miest na sedenie od šesť do dvadsaťpäť vrátane vodiča alebo vozidiel s celkovou hmotnosťou od 3 500 kg do 12 000 kg; zabezpečovanie bezpečnej prepravy ústavných činiteľov.
5.04 Samostatné zabezpečovanie reprografických prác pomocou digitálnej a výpočtovej techniky vrátane zabezpečovania údržby kopírovacích strojov.
5.05 Výroba veľmi náročných národných špecialít alebo výroba najnáročnejších špecialít studenej kuchyne na bankety a recepcie, organizácia výroby jedál na slávnostné príležitosti vrátane zostavovania vlastných receptúr vybraných pokrmov.
5.06 Organizovanie práce obsluhujúcich zamestnancov, uvádzanie hostí na miesta pri stole, preberanie a realizácia najzložitejších objednávok s poradenskou službou.
5.07 Vedenie skladov tovaru, materiálu a drobného hmotného majetku, vedenie predpísanej evidencie s využitím výpočtovej techniky a účasť na inventarizáciách.
5.08 Inštalačná a kúrenárska práca, napr. samostatná montáž a opravy domových plynovodov s príslušenstvom vrátane skúšok, samostatná montáž a opravy potrubia a armatúr v kotolniach a strojovniach, montáž a oprava potrubia domových vodovodov s príslušenstvom vrátane vykonania skúšok tesnosti podľa STN 736660 a STN 060310 a pod.
5.09 Maľovanie a oprava zložitých a náročných malieb.
5.10 Natieračská práca pri obnove pamiatok, historicky cenných predmetov a konštrukcií.
5.11 Stolárska práca stavebná, napr. osádzanie okien a dverí v slohovom štýle, kazetové obloženie stien a stropov podľa návrhov.
5.12 Montáž, rekonštrukcia, údržba a oprava ucelených častí elektrických silových rozvodov obsahujúcich vonkajšie káblové vedenie, rozvádzače, rozvodne a ostatné elektrické zariadenia v prevádzkových objektoch nepretržitej prevádzky, klimatizačného zariadenia a výťahov.
5.13 Zabezpečovanie prevádzky, údržba a oprava veľkých klimatizačných zariadení pozostávajúcich z parovodných alebo teplovodných kotlových jednotiek s výkonom cca 8,1 MW, turbokompresorov chladiacich zmesí, klimatizačných jednotiek a ich príslušenstva.
5.14 Oprava, údržba a nastavovanie elektrotechnických systémov na meranie a reguláciu teplôt alebo iných veličín.
5.15 Montáž, nastavovanie, zabezpečovanie technickej prevádzky a údržby viackanálového bezdrôtového prekladateľského zariadenia, ozvučovacieho zariadenia, vonkajších a vnútorných televíznych okruhov, požiarnej signalizácie a jednotného času.
5.16 Vysokošpecializovaná zámočnícka práca vyžadujúca osobitné oprávnenie.
6.04 Kontrola vozidiel po oprave, diagnostika chýb technického stavu vozidiel, testovanie motorov a elektrického príslušenstva vozidiel.
6.05 Zabezpečovanie technickej prevádzky, údržby a opráv digitálnych slaboprúdových zariadení.
6.06 Kontrola činnosti centrálneho regulačného systému, opravy, nastavovanie hodnôt zložitých regulačných obvodov, diaľkové meranie, registrácia ovládacích centier a meracích ústrední vrátane uvedenia do prevádzky, komplexného odskúšania a konečného nastavenia.
7.01 Organizovanie práce zamestnancov pri výrobe teplých a studených pokrmov vrátane zostavovania vlastných receptúr, technologických postupov a kalkulácií pri zahraničných návštevách na najvyššej úrovni.
STUPNICA PLATOVÝCH TARÍF ŠTÁTNYCH ZAMESTNANCOV V KANCELÁRII NÁRODNEJ RADY SLOVENSKEJ REPUBLIKY
STUPNICA PLATOVÝCH TARÍF ZAMESTNANCOV KANCELÁRIE NÁRODNEJ RADY SLOVENSKEJ REPUBLIKY PRI VYKONÁVANÍ VEREJNEJ SLUŽBY
KATALÓG ČINNOSTÍ ŠTÁTNYCH ZAMESTNANCOV V KANCELÁRII PREZIDENTA SLOVENSKEJ REPUBLIKY
4.01 Samostatné vybavovanie odbornej agendy uplatňovania právnych vzťahov štátnych zamestnancov vo vecne vymedzenej oblasti.
4.04 Zabezpečovanie odbornej agendy spojenej so sprístupňovaním informácií.
4.05 Vybavovanie ucelenej odbornej agendy na úseku štátnych záležitostí v súčinnosti s ústrednými orgánmi, s diplomatickými misiami alebo s orgánmi samosprávy.
5.01 Odborná príprava rozhodnutí pri uplatňovaní právnych vzťahov štátnych zamestnancov.
5.02 Samostatná odborná čiastková činnosť vo vymedzenej oblasti alebo odborná činnosť súvisiaca s vypracúvaním čiastkových podkladov k odborným stanoviskám.
5.03 Spracúvanie a sprístupňovanie menej zložitých archívnych fondov, organizovanie využívania archívnych dokumentov.
5.04 Odborná činnosť spojená s analýzou masmediálnej politiky.
6.02 Tvorba služobných predpisov na zabezpečovanie uplatňovania právnych vzťahov štátnych zamestnancov.
6.03 Samostatná odborná činnosť pri vykonávaní ucelenej agendy v oblasti rozpočtovania a financovania.
6.04 Koordinačná, analytická a kontrolná činnosť na úseku ochrany utajovaných skutočností.
6.05 Spracúvanie a sprístupňovanie zložitých archívnych fondov, organizovanie využívania archívnych dokumentov.
6.06 Dokumentovanie a archivovanie aktivít spojených s výkonom funkcie prezidenta.
6.07 Analytická, metodická a organizačná činnosť v oblasti zverejňovania alebo sprístupňovania informácií, prípadne aj s priamym spracovaním a zverejňovaním alebo aj s priamym spracovaním a sprístupňovaním informácií.
7.02 Tvorba služobných predpisov na zabezpečovanie uplatňovania právnych vzťahov štátnych zamestnancov.
7.03 Analytická činnosť vrátane vyhodnocovania výsledkov a príprava návrhov riešení vo vymedzenej oblasti.
7.04 Analytická činnosť na účely prípravy všeobecne záväzných právnych predpisov, najmä v súčinnosti s ústrednými orgánmi s celoštátnou pôsobnosťou.
7.05 Kontrola hospodárenia s prostriedkami štátneho rozpočtu a s majetkom štátu.
7.06 Koordinačná činnosť a metodické usmerňovanie civilnej ochrany.
7.08 Prešetrovanie sťažností alebo petícií.
7.09 Koncepčná, kontrolná a rozhodovacia činnosť v oblasti vybavovania sťažností a petícií, ako aj vybavovanie sťažností alebo petícií.
7.10 Koncepčná, koordinačná a rozhodovacia činnosť v oblasti sprístupňovania alebo zverejňovania informácií.
7.11 Tvorivé spracúvanie masmediálnej politiky prezidenta a kancelárie prezidenta, koordinovanie výstupov pre domáce a zahraničné médiá.
7.12 Protokolárne zabezpečovanie oficiálnych návštev a pracovných návštev hláv štátov a členov vlády, šéfov parlamentov, ministrov a ďalších oficiálnych predstaviteľov pri prijatiach u prezidenta.
7.13 Samostatné odborné špecializované činnosti spočívajúce najmä v protokolárnom posudzovaní a vyhodnocovaní výsledkov medzinárodnej spolupráce.
7.14 Samostatné komplexné spracúvanie agendy dvojstranných a mnohostranných zahraničnopolitických vzťahov s výstupom na tvorbu námetov koncepcií štátnej politiky.
8.01 Tvorba koncepcie právnych vzťahov štátnych zamestnancov v osobnom úrade.
8.02 Koordinačná a metodická činnosť osobného úradu.
8.03 Koncepčná a koordinačná činnosť na úseku rozpočtovania a financovania, príprava návrhov rozpočtu a záverečného účtu za rozpočtovú kapitolu kancelárie.
8.04 Vypracúvanie analýz, odborných posudkov, stanovísk a komplexných informácií na účely rozhodovacieho procesu prezidenta v rámci jeho ústavných právomocí.
8.05 Koncepčná a analytická činnosť a príprava podkladov na rozhodovanie o otázkach patriacich do kompetencie prezidenta a kancelárie.
8.06 Koordinačná činnosť a spolupráca pri plnení štátnych záležitostí z oblasti dvojstranných a mnohostranných zahraničnopolitických vzťahov s nadväznosťou na tvorbu štátnej politiky.
8.07 Tvorba metodických zásad a analýza vývoja hospodárstva Slovenskej republiky v jeho makroekonomických a sociálnoekonomických veličinách.
8.08 Tvorba metodických zásad a vypracúvanie odborných stanovísk k vnútornej politike, komunálnej politike a regionálnej politike.
8.09 Tvorba protokolárnych pravidiel vrátane protokolárneho zabezpečenia výkonu ústavných právomocí prezidenta.
8.10 Tvorivé spracúvanie a uskutočňovanie masmediálnej politiky prezidenta a kancelárie a koordinovanie výstupov v širokých spoločenských väzbách.
8.11 Koncepčná, koordinačná, kontrolná a rozhodovacia činnosť v oblasti vybavovania sťažností a petícií, ako aj priame vybavovanie sťažností alebo petícií.
Kvalifikačné predpoklady: vysokoškolské vzdelanie, odborná prax nad deväť rokov a osobitný kvalifikačný predpoklad, ak je ustanovený osobitným predpisom.
9.01 Koncepčná a koordinačná činnosť pri zabezpečovaní štátnych záležitostí.
9.02 Tvorba koncepcií štátnej politiky v nadväznosti na jej kľúčové ciele a zámery v súčinnosti s ústrednými orgánmi.
9.03 Tvorba a realizácia štátnej politiky v oblasti dvojstranných a mnohostranných zahraničnopolitických vzťahov.
9.04 Tvorba návrhov rozhodnutí prezidenta o vrátení zákonov Národnej rade Slovenskej republiky s pripomienkami alebo podkladov návrhov na Ústavný súd Slovenskej republiky so zabezpečením väzieb na vnútorne zosúladený právny poriadok.
9.05 Tvorba odborných posudkov, analýz a stanovísk, ako aj tvorba komplexných informačných materiálov na účely rozhodovacieho procesu prezidenta v rámci jeho ústavných právomocí.
9.06 Koncepčná činnosť a tvorba zásadných smerovaní protokolárnych a celospoločenských aktivít prezidenta v oblasti zahraničnej politiky.
9.07 Koordinácia zahraničnopolitických aktivít súvisiacich s výkonom funkcie prezidenta.
9.08 Zabezpečovanie výkonu ústavných právomocí prezidenta s konštitutívnym charakterom a ich koordinácia.
9.09 Tvorivé spracúvanie podkladov na výkon funkcie prezidenta vrátane výkonu ústavných právomocí a jeho verejnej činnosti.
9.10 Analytická a koordinačná činnosť pri riešení celospoločenských úloh so zložitými vnútornými a vonkajšími väzbami.
STUPNICA PLATOVÝCH TARÍF ŠTÁTNYCH ZAMESTNANCOV V KANCELÁRII PREZIDENTA SLOVENSKEJ REPUBLIKY